Geplaas deur	Sophia Kapp Vrydag 14 September 2018
So gaan dit tot laatmiddag van die laaste vergaderdag: Ons is by die einde van die s'e, en die inskrywing wat ons moet nagaan, is spiral stairway. A, dink ek, dis mos nou maklik: wenteltrap. Ek het genoeg liefdesverhale in my lewe gelees en genoeg vryflieks gekyk dat ek weet hoe lyk ŉ heldin wat in volle bruidsgewaad by so ŉ trap afgestap kom. Dis die beeld waarvan sprokies gemaak is: Aspoester, die Slapende Skoonheid, Skoonlief, Raponsie ... Elke gelukkige vrou van my kinder- en volwasse jare het op ŉ kritieke oomblik in die verhaal aan die bopunt van so ŉ trap gestaan, terwyl haar held haar met ŉ lig in sy oë en uitgestrekte arms onder staan en inwag sodat hulle saam op sy perd die ewigheid kan binnery.
Daarteenoor is ŉ spiraaltrap ŉ groot, grasieuse ding. Dit draai ook, maar die middelpunt is oop, en in plaas daarvan dat die trappe aan ŉ middelpunt vas is, is hulle aan die buitenste rand van die konstruksie geheg, met die reling in die middel. Dis die trappe waarvan sprokies en kunsfoto's gemaak is: Jy sal op die internet heelwat foto's kry wat van bo af van sulke trapskagte geneem is waar ŉ mens die illusie van 'n skulp kry. Dis dan ook ŉ eienskap van ŉ spiraaltrap: Die trappe is geneig om soos ŉ spiraal nouer of wyer te loop.
Lees 1489 tye	Laaste modifikasie op Vrydag 14 September 2018 08:18
Meer in hierdie kategorie: « Die toppunt van top: vas of los?	Het jy mudita, of moet jy manja vir jou merak? »
Kommentaarskakel	 Vrydag 14 September 2018 20:21	geplaas deur	Sophia Kapp
Dit is die Departement Kuns en Kultuur.
Kommentaarskakel	 Vrydag 14 September 2018 13:00	geplaas deur	Christiaan Botha
Dankie hiervoor. Wie is die DKK?